Módosított javaslat A TANÁCS HATÁROZATA az Európai Unió saját forrásainak rendszeréről /* COM/2011/0739 végleges - 2011/0183 (CNS) */





INDOKOLÁS 1. Bevezetés 2011. június 29-én a Bizottság javaslatot tett arra, hogy az uniós költségvetés jelenlegi finanszírozási rendszere helyébe lépjen egy, a Lisszaboni Szerződéssel bevezetett lehetőségeket teljes mértékben kihasználó új rendszer[1]. A javaslatok három egymást kiegészítő fő elemet tartalmaztak: a tagállami hozzájárulások egyszerűsítése, új saját források bevezetése és a korrekciós mechanizmusok reformja. A Bizottság emellett bejelentette, hogy 2011. végéig előterjeszti a vonatkozó részletes rendeleteket vagy a hatályos jogi aktusok módosításait, valamint az EUMSZ 322. cikkének (2) bekezdése szerinti kapcsolódó rendeleteket. Ennek értelmében az Európai Unió saját forrásainak rendszeréről szóló tanácsi határozatra irányuló jelen módosított javaslat pontosítja és kiegészíti a június 29-i javaslatot[2]. Biztosítja a pénzügyi tranzakciós adó közös rendszeréről szóló, 2011. szeptember 28-án elfogadott javasolt tanácsi irányelvvel[3] (a továbbiakban: a pénzügyi tranzakciós adóról szóló irányelv), valamint az e javaslattal együtt elfogadott, a pénzügyi tranzakciós adó alapú saját forrás uniós költségvetés rendelkezésre bocsátásáról szóló tanácsi rendeletre[4], és a hozzáadottérték-adó alapú saját forrás kiszámításáról és rendelkezésére bocsátásáról szóló tanácsi rendeletre[5] irányuló javaslattal, továbbá a sajátforrás-határozat végrehajtásáról szóló tanácsi rendeletre[6] irányuló módosított javaslattal való koherenciát. 2. A felülvizsgált javaslat tartalma Az alábbiakban a saját források rendszerének megszervezésére vonatkozó főbb módosítások és javasolt kiegészítések kerülnek ismertetésre. A javaslatok csak a pénzügyi tranzakciós adó alapú, illetve a hozzáadottérték-adó alapú két új saját forrás szempontjaival foglalkoznak. E javaslatok nem érintenek egyéb, például a helyesbítésekre vonatkozó szempontokat. 2.1. A jogi eszközök A pénzügyi tranzakciós adó jogi formáját a pénzügyi tranzakciós adóról szóló irányelv határozza meg. Az irányelv javaslata kitér a pénzügyi tranzakciós adó bevezetésére és alkalmazására vonatkozó összes gyakorlati részletre. Következésképpen a pénzügyi tranzakciós adó sikeres bevezetése előfeltétele az ilyen adóra épülő saját forrás beszedésének. A saját forrásokra vonatkozó jogszabályok tekintetében szabályokat kell megállapítani annak érdekében, hogy a pénzügyi tranzakciós adóból eredő bevételek hatékonyan felhasználhatóak legyenek az uniós költségvetés egy részének fedezésére. Erre nézve a gyakorlatban három jogi aktus játszik szerepet: i) a sajátforrás-határozat (ORD), amely tartalmazza a saját forrásokra vonatkozó alapvető rendelkezéseket, többek között a saját források felsorolását és bevezetésük időpontját; ii) a sajátforrás-határozatot végrehajtó rendelet, amely tartalmazza különösen a saját források beszedésének ellenőrzésére és felügyeletére vonatkozó szabályokat; iii) a pénzügyi tranzakciós adó alapú saját forrás uniós költségvetés rendelkezésre bocsátásáról szóló rendelet. Míg az első két jogi aktus javaslatát már előterjesztette a Bizottság és azok csupán a pénzügyi tranzakciós adóról szóló irányelvvel való teljes koherencia biztosítása érdekében igényelnek pontosítást, addig a pénzügyi tranzakciós adó alapú saját forrás uniós költségvetés rendelkezésre bocsátásáról szóló tanácsi rendeletre irányuló javaslat új jogszabálynak számít. Emellett a Bizottság javaslatot tesz az új, hozzáadottérték-adó alapú saját forrás kiszámításáról és rendelkezésre bocsátásáról szóló új jogi aktusra. Így a pénzügyi tranzakciós adó alapú saját forrásra vonatkozó javaslatokkal való következetesség érdekében kiegészülnek és kismértékben módosulnak a sajátforrás-határozatban és az azt végrehajtó rendeletben már szereplő rendelkezések. 2.2. A sajátforrás-határozat javasolt módosításai A 2011. június 29-i javaslat tartalmazza az új saját források felsorolását, továbbá bevezetésük időpontját és az alkalmazásukra vonatkozó korlátokat. A javaslat az új saját forrásokra érvényes adókulcsok felső korlátját állapítja meg, a 311. cikk negyedik bekezdése szerinti javasolt végrehajtási rendelet pedig a konkrét alkalmazandó mértékeket. E módosított javaslat a pénzügyi tranzakciós adó alapú saját forrás meghatározása céljából a pénzügyi tranzakciós adóról szóló irányelvben előírt mértékekre hivatkozva nagymértékben leegyszerűsíti a pénzügyi tranzakciós adó alapú saját forrás meghatározásának módját. A mértékek adott esetben csak a pénzügyi tranzakciós adóról szóló irányelvben módosíthatóak. Ezzel biztosított a teljes koherencia a pénzügyi tranzakciós adóról szóló irányelv és a saját források rendszerére vonatkozó szabályok között. A jelenlegi javaslat szerint a pénzügyi tranzakciós adóról szóló irányelvvel összhangban a pénzügyi tranzakciós adó 2014. január 1-jétől alkalmazandó saját forrásként. A pénzügyi tranzakciós adó ennek értelmében a bevezetésétől kezdve részben saját forrásként kerül felhasználásra. A sajátforrás-határozat végrehajtásáról szóló rendeletre irányuló módosított javaslat rendelkezéseivel és a szóban forgó forrás rendelkezésre bocsátásáról szóló új javaslattal való teljes következetesség érdekében kismértékű változtatásokon estek át az új, hozzáadottérték-adó alapú saját forrásra vonatkozó rendelkezések is. Az új, hozzáadottérték-adó alapú saját forrás és a pénzügyi tranzakciós adó alapú saját forrás bevezetésének időpontja a következetesség miatt egybeesik. Végezetül, a jogszabályok egyéb részeivel való koherencia érdekében módosultak a saját források igazgatására és beszedésére vonatkozó rendelkezések. 2.3. A sajátforrás-határozatot végrehajtó rendelet javasolt módosításai Az EUMSZ 311. cikkének negyedik bekezdése szerinti rendelet az Unió forrásaira vonatkozó azon valamennyi gyakorlati eljárásokat tartalmazza, amelyeket egyszerűbb eljárás formájában célszerű szabályozni annak érdekében, hogy a sajátforrás-határozat keretei és korlátai között megfelelően rugalmassá váljon a rendszer; e körbe nem tartoznak bele a saját források rendszerének azon aspektusai, amelyek a saját források rendelkezésre bocsátásával és a készpénzigények teljesítésével kapcsolatosak. E rendelet tartalmaz a megfelelő parlamenti felügyeletet különösen igénylő saját források összes típusára alkalmazandó általános rendelkezéseket is. Ide tartoznak különösen a bevételek ellenőrzésének és felügyeletének szempontjai. E módosított javaslat három fő változtatást tartalmaz. A pénzügyi tranzakciós adóról szóló irányelvben és a saját forrásokról szóló határozatra (ORD) irányuló módosított javaslatban előírt rendelkezések alapján indokolatlan kifejezett utalást tenni a pénzügyi tranzakciók különböző típusaira, amelyekre a mértékeket alkalmaznák. Javasolt rögzíteni a pénzügyi tranzakciós adóról szóló irányelvben megszabott minimális mértékek hányadát, amit alkalmazni kell a pénzügyi tranzakciós adó alapú saját forrás esetében. Ennélfogva a pénzügyi tranzakciós adóról szóló irányelvben meghatározott minimális mértékek alkalmazásából eredő bevételek ezen hányada az EU költségvetésébe, míg a fennmaradó rész a tagállamok költségvetéseibe folyik majd be. Az eredeti javaslat kilátásba helyezte annak a lehetőségét, hogy a pénzügyi tranzakciós adót a tagállamok helyett gazdasági szereplők szedjék be. A pénzügyi tranzakciós adóról szóló irányelv értelmében a tagállami hatóságok felelősek a pénzügyi tranzakciós adó beszedéséért. Ennélfogva elhagyható a gazdasági szereplőkre történő hivatkozás. Végezetül, a jelenlegi szövegben az új, hozzáadottérték-adó alapú saját forrást illetően kifejezett utalás történik a számítási módszerre (mely az új, hozzáadottérték-adó alapú forrás rendelkezésre bocsátásáról szóló javaslatban található), amely meghatározza azt az alapot, amelyre a saját forrás lehívási mértékét alkalmazzák. 2.4. A pénzügyi tranzakciós adó alapú és a hozzáadottérték-adó alapú saját forrás uniós költségvetés rendelkezésére bocsátása A saját forrásokról szóló határozat és az EUMSZ 311. cikke negyedik bekezdése szerinti rendelet kiegészítéseként az EUMSZ 322. cikkének (2) bekezdése szerinti tanácsi rendeletre irányuló új javaslat tartalmazza a pénzügyi tranzakciós adó alapú saját forrás uniós költségvetés rendelkezésére bocsátásának módszereit és eljárásait. A tanácsi rendeletre irányuló új javaslat emellett rendelkezéseket tartalmaz a hozzáadottérték-adó alapú saját forrás kiszámítására és annak uniós költségvetés rendelkezésére bocsátására vonatkozóan. A javaslatok tartalmazzák a két új saját forrás létrehozására vonatkozó szabályokat, valamint kincstári, számviteli és könyvelési, továbbá a helyesbítésekre, a jelentéstételre és az igazoló dokumentumok megőrzésére vonatkozó rendelkezéseket. A javaslatok ezenkívül részletes rendelkezéseket tartalmaznak az új hozzáadottérték-adó alapú saját forrás számítási módszerére vonatkozóan. A két javaslat nagyban támaszkodik a hagyományos saját források (vámok) és a jelenlegi hozzáadottérték-adó alapú saját forrás területén szerzett tapasztalatokra. Olyan egyszerű és átlátható szabályok létrehozását célozzák meg, amelyek maximális kiszámíthatóságot teremtenek a tagállamok számára. 2011/0183 (CNS) Módosított javaslat A TANÁCS HATÁROZATA az Európai Unió saját forrásainak rendszeréről (//EK, Euratom) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 311. cikke harmadik bekezdésére, összefüggésben az Európai Atomenergia-közösséget létrehozó szerződéssel és különösen annak 106a. cikkével, tekintettel az Európai Bizottság javaslatára, a jogalkotási aktus tervezetének a nemzeti parlamentek számára való megküldését követően, tekintettel az Európai Parlament véleményére[7], tekintettel a Számvevőszék véleményére[8], tekintettel az Európai Gazdasági és Szociális Bizottság véleményére[9], különleges jogalkotási eljárás keretében, mivel: (1) Az Unió sajátforrás-rendszerének megfelelő forrásokat kell biztosítania az uniós politikák szabályos fejlődéséhez, figyelemmel a szigorú költségvetési fegyelem betartására is. A saját források rendszerének fejlesztése hozzájárulhat, és indokolt, hogy hozzájáruljon a tagállamok által végrehajtott tágabb költségvetési konszolidációs erőfeszítésekhez és – a lehető legnagyobb mértékben – az uniós szakpolitikák fejlesztéséhez. (2) Az uniós költségvetés felülvizsgálatát előkészítő nyilvános konzultációk során számos észrevétel az Unió finanszírozási rendszerének működéséhez kapcsolódott. A válaszadók általában elégedettek voltak a tradicionális saját forrásokkal és a költségvetés stabilitását és egyensúlyát biztosító reziduális forrás létével. Sokuk azonban abbéli véleményét is kifejezte, hogy meg kellene szüntetni az összes korrekciós mechanizmust és a hozzáadottérték-adó alapú (héaalapú) saját forrást. A konzultáció során sokan az új saját források bevezetéséről is véleményt nyilvánítottak. (3) Az uniós költségvetés felülvizsgálatáról szóló 2010. október 19-i közleményében[10] a Bizottság megjegyezte, hogy az uniós finanszírozás fejlődésének új szakasza három, egymással szorosan összefüggő dimenzióval járhat – a tagállami hozzájárulás egyszerűsödésével, legalább egy új saját forrás bevonásával, és a korrekciós mechanizmusok fokozatos megszüntetésével. A változások fokozatos megvalósításával egyidejűleg meg kell tartani az uniós finanszírozási rendszer alapvető elemeit: az éves uniós költségvetés stabil és megfelelő finanszírozását, a költségvetési fegyelem tiszteletben tartását, valamint a kiegyensúlyozott költségvetést biztosító mechanizmust. (4) A saját források rendszerének a Szerződés szellemében a lehető legnagyobb mértékben autonóm saját forrásokra célszerű támaszkodnia a tagállamok pénzügyi hozzájárulása helyett, amelyet azok általában tagállami kiadásnak tekintenek. (5) A Lisszaboni Szerződés a saját források rendszerére vonatkozó rendelkezésekkel kapcsolatban olyan módosításokat vezetett be, amelyek lehetőséget adnak a jelenlegi források számának csökkentésére és új saját források létrehozására. (6) A sajátforrás-határozat a nemzeti szuverenitás hiánytalan tiszteletben tartása érdekében csak akkor léphet hatályba, ha saját alkotmányos követelményeinek megfelelően minden tagállam jóváhagyta. (7) A jelenlegi hozzáadottérték-adó alapú saját forrás kevés hozzáadott értékkel bír a bruttó nemzeti jövedelmen (GNI) alapuló saját forráshoz képest. Bonyolult matematikai számítás eredménye, emiatt növeli a tagállamok költségvetési hozzájárulása körüli homályt. A harmonizált adóalap és a korlátozó mechanizmus léte miatt nincs közvetlen összefüggés egy adott tagállam tényleges héaalapja és az Unió éves költségvetéséhez nyújtott hozzájárulása között. A jelenlegi hozzáadottérték-adó alapú saját forrás 2014. január 1-jétől való megszüntetése várhatóan egyszerűsítené a hozzájárulások rendszerét. (8) Az uniós finanszírozási eszközök és az uniós szakpolitikai prioritások közötti összhang javítása érdekében, a tagállamoknak az Unió éves költségvetéséhez való hozzájárulásainak csökkentése és a költségvetési konszolidációs erőfeszítéseikben való részvétel céljából indokolt új saját forrásokat előírni ebben a határozatban: a pénzügyi tranzakciós adót alapú forrást és az új, hozzáadottérték-adó alapú saját forrást. (9) Ebben a határozatban célszerű meghatározni az uniós jogi keretnek a pénzügyi tranzakciós adóból és az új hozzáadottérték-adó alapú saját forrásból származó új saját források miatti kiigazításához szükséges alapelveket, változókat és időpontokat. Külön jogi aktusok rendelkeznek a szóban forgó adók jogi keretéről. (10) Az Európai Tanács 1984. évi fontainebleau-i ülése jelezte, hogy a költségvetési egyensúlyhiány megoldása alapvetően a kiadási politikában van. Mindazonáltal elismerte, hogy bármely tagállam, amely viszonylagos jólétéhez mérten túlzott költségvetési terhet visel, a megfelelő időpontban korrekcióban részesülhet. Ezeket az elveket indokolt megerősíteni és következetesen alkalmazni. (11) Minden korrekciós mechanizmusnak szoros kapcsolatban kell állnia a Szerződés 312. cikkében előírt többéves pénzügyi keret szerinti kiadáspolitikával. Valamely korrekciós mechanizmus múltbeli vagy jelenlegi létezése önmagában még nem indok annak a jövőbeni fenntartására. A korrekciónak átláthatónak és könnyen érthetőnek kell lennie, és csak addig állhat fenn, ameddig megfelel céljának, amint azt a fontainebleau-i elvek is rögzítik. A korrekció nem ösztönözhet az uniós források helytelen elköltésére. Ezeket a célkitűzéseket leginkább a GNI-alapú saját források átalányösszegű csökkentésén alapuló rendszerrel lehet elérni. (12) A korrekciós mechanizmusokat alátámasztó objektív körülmények idővel jelentősen megváltoztak. Mindazonáltal néhány tagállam továbbra is olyan mértékű költségvetési terhet visel, amely viszonylagos jólétéhez képest túlzottnak tekinthető. E határozatban ezért célszerű ideiglenes korrekciót engedélyezni Németország, Hollandia, Svédország és az Egyesült Királyság javára. A korrekcióknak többek között tükrözniük kell az Unió finanszírozásának e határozat szerinti módosulását, a pénzügyi keretben javasolt kiadások alakulását – ideértve a 2004-ben és a 2007-ben csatlakozott tagállamokkal kapcsolatos kiadások fokozatos bevezetésének befejezését is –, valamint figyelembe kell venniük Németország, Hollandia, Svédország és az Egyesült Királyság jólétének magas szintjét. (13) A többéves pénzügyi keret és a korrekciós mechanizmusok végrehajtása közötti szükséges párhuzamok biztosítása érdekében 2014. január 1-jétől célszerű egy átalányösszegre épülő rendszerrel felváltani az eddigi korrekciós mechanizmusokat. (14) A tagállamok által beszedett tradicionális saját források 25 %-ának beszedési költség címén való megtartása rejtett korrekciós mechanizmus. A korrekciós mechanizmusok átalányösszeggé alakítására irányuló javaslat alapján a megtartás arányát célszerű 10 %-ra korlátozni, ami gyakorlatilag a 2000 előtti rendszernek felel meg. (15) A szigorú költségvetési fegyelem biztosítása érdekében, és figyelembe véve a FISIM saját forrásokra történő alkalmazására vonatkozó határozat értelmében a saját források és a kötelezettségvállalási előirányzatok felső korlátjának módosításáról szóló 2010. április 16-i bizottsági közleményt[11], a saját források felső korlátját a kifizetési előirányzatok tekintetében célszerű a piaci áron számított tagállami GNI-k összegének 1,23 %-ában, a kötelezettségvállalási előirányzatok tekintetében pedig a tagállami GNI-k összegének 1,29 %-ában megállapítani. Az Unió rendelkezésére bocsátott pénzügyi források változatlanul tartása érdekében az Európai Unióban alkalmazandó nemzeti és regionális számlák európai rendszeréről szóló […]-i európai parlamenti és tanácsi rendeletben[12] bekövetkező, a GNI szintjének jelentős változásával együtt járó módosítások esetén helyénvaló a GNI százalékában kifejezett felső korlátokat kiigazítani. A kiigazítást a Szerződés 311. cikkének negyedik bekezdésében meghatározott eljárás szerint kell elvégezni. (16) E határozat végrehajtása érdekében konkrét végrehajtási intézkedések elfogadásáról is rendelkezni kell. Ennek megfelelően külön végrehajtási rendeletbe kell foglalni azokat az általános jellegű rendelkezéseket, amelyek a saját források minden típusára érvényesek és amelyek esetében különösen fontos a megfelelő parlamenti felügyelet. Ide tartozik különösen az éves költségvetési egyenleg kiszámításával és elszámolásával kapcsolatos eljárás, valamint a bevételek ellenőrzésének és felügyeletének szempontjai. Az említett rendeletbe kell foglalni adott esetben az egyes harmonizált adóknak a saját forrásként használandó pontos részét, az ebben a határozatban rögzített egyéb saját forrásokra alkalmazandó adókulcsokat és lehívási mértékeket, valamint a GNI-vel kapcsolatos technikai kérdéseket, ami az ezen határozatban meghatározott korlátok között korlátozott rugalmasságot biztosít. (17) A koherencia, a folytonosság és a jogbiztonság jegyében rendelkezéseket kell hozni az Európai Közösségek saját forrásainak rendszeréről szóló 2007. június 7-i 2007/436/EK, Euratom határozatban[13] bevezetett rendszerről az ezen határozatból eredő új rendszerre való átállásról. Ennek megfelelően, a hozzáadottérték-adó alapú saját forrás megszüntetése után a 2007/436/EK, Euratom határozatot a releváns évek tekintetében továbbra is célszerű alkalmazni a lehívási mérték héaalapra való alkalmazásából eredő bevételek kiszámítására és kiigazítására, azok rendelkezésre bocsátására, valamint az ellenőrzési eljárásokra. Emellett az Egyesült Királyság számára a költségvetési egyensúlytalanságok miatt engedélyezett éves korrekciókat 2012-ig továbbra is a 2007/436/EK, Euratom határozat rendelkezéseinek megfelelően célszerű kiszámítani. Az Egyesült Királyság 2013-ra engedélyezett, 2014-es költségvetést terhelő korrekcióját 2014-ben átalányösszegű bruttó csökkentéssel célszerű felváltani. (18) A 2007/436/EK, Euratom határozatot hatályon kívül kell helyezni. (19) Ezen határozat alkalmazásában minden monetáris összeget euróban, folyó árakon kell kifejezni. (20) A saját források új rendszerére való átállás biztosítása és a pénzügyi évhez való igazodás érdekében indokolt, hogy ez a határozat 2014. január 1-jén lépjen hatályba, ELFOGADTA EZT A HATÁROZATOT: 1. cikk Tárgy Ez a határozat az Unió éves költségvetésének finanszírozása céljából megállapítja az Unió saját forrásainak allokációjára vonatkozó szabályokat. 2. cikk A saját források kategóriái 1. Az Unió költségvetésében a saját forrásokat a következőkből származó bevételek alkotják: a) tradicionális saját források: lefölözések, díjak, kiegészítő vagy kompenzációs összegek, kiegészítő összegek vagy tényezők, a közös vámtarifa szerinti olyan vámok és egyéb vámok, amelyeket a harmadik országokkal folytatott kereskedelem tekintetében az Unió intézményei már megállapítottak vagy meg fognak állapítani, az Európai Szén- és Acélközösséget létrehozó, hatályát vesztett szerződés hatálya alá tartozó termékekre kiszabott vámok, valamint a cukorágazat piacának közös szervezése keretein belül nyújtott hozzájárulások és egyéb vámok; b) a […/…]/EU [jogszabály] tanácsi irányelv[14] szerinti értelmében kivetendő pénzügyi tranzakciós adó, amelynek alkalmazandó adókulcsa legfeljebb …%. egy akkora hányad erejéig, amely nem haladja meg az említett irányelv 8. cikkének (3) bekezdésében megállapított minimális mértékeket; c) a termékekre és szolgáltatásokra, Közösségen belüli beszerzésekre és termékimportra minden tagállamban a 2006/112/EK tanácsi irányelv[15] értelmében kivetendő szerinti egységes kulccsal kivetett hozzáadottérték-adó (héa) egy akkora hányad erejéig, amely nem haladja meg hányada, amelynek a …/…/EU rendelet szerint alkalmazandó mértéke nem több az egységes kulcs két százalékpontjánál. azon termékértékesítések és szolgáltatásnyújtások, a Közösségen belüli termékbeszerzések és termékimportok uniós szabályok szerint megállapított nettó értékének 2,0 %-át, amelyek minden tagállamban az általános héamérték alá tartoznak; d) a költségvetési eljárás során az összes egyéb bevétel összegének figyelembevételével meghatározott egységes mértéknek az összes tagállam bruttó nemzeti jövedelmének (GNI) összegére történő alkalmazása. 2. Az Unió költségvetésében saját forrásokat alkotnak még az olyan új díjakból származó bevételek, amelyeket valamely közös politika keretében a Szerződésnek megfelelően vezettek be, feltéve, hogy betartották a Szerződés 311. cikke szerinti eljárást. 3. A tagállamok beszedési költség címén megtartják az (1) bekezdés a) pontjában említett összegek 10%-át. 4. Amennyiben a pénzügyi év elején a költségvetést még nem fogadták el, az új mértékek hatálybalépéséig a már létező GNI-lehívási mértékeket kell alkalmazni. 3. cikk A saját források felső korlátja 1. Az éves kifizetési előirányzatokat fedező, az Unió számára allokált saját források teljes összege nem haladhatja meg az összes tagállam GNI-je összegének 1,23 %-át. 2. Az Unió költségvetésében szereplő kötelezettségvállalási előirányzatok teljes éves összege nem haladhatja meg az összes tagállam GNI-je összegének 1,29 %-át. A kötelezettségvállalási előirányzatok és a kifizetési előirányzatok között megfelelő arányt kell fenntartani annak érdekében, hogy összeegyeztethetőségük, valamint az (1) bekezdés szerinti felső korlát betartása az elkövetkező években biztosítható legyen. 4. cikk Korrekciós mechanizmusok 1. Minden tagállam GNI-jére a 2. cikk (1) bekezdésének d) pontja szerint meghatározott egységes mértéket kell alkalmazni. 2. A 2014–2020-as időszakban az alábbi tagállamok éves GNI-alapú hozzájárulását a következő bruttó összegekkel kell csökkenteni: – Németország esetében 2 500 millió EUR, – Hollandia esetében 1 050 millió EUR; – Svédország esetében 350 millió EUR, – az Egyesült Királyság esetében 3 600 millió EUR. 5. cikk A korrekciós mechanizmusok finanszírozása A 4. cikkben meghatározott korrekciók költségét a tagállamok a 2. cikk (1) bekezdésének d) pontjában említett befizetéseik arányában viselik. 6. cikk Az egyetemesség elve A 2. cikkben említett bevételeket megkülönböztetés nélkül, az Unió éves költségvetésében szereplő kiadások finanszírozására kell felhasználni. 7. cikk A többletek átvitele Az Unió költségvetésében a pénzügyi év folyamán a tényleges kiadások összességét meghaladó bevételi többletet átviszik a következő pénzügyi évre. 8. cikk A saját források beszedése és a Bizottság számára történő kifizetése vagy rendelkezésre bocsátása 1. A 2. cikk (1) bekezdésének a), b) és pontjában említett uniós saját forrásokat, valamint legkésőbb 2018. január 1-jétől a 2. cikk (1) bekezdésének c) pontjában említett uniós saját forrásokat a tagállamok a nemzeti törvényi, rendeleti vagy közigazgatási rendelkezések alapján szedik be, amelyeket adott esetben az uniós szabályok követelményeihez igazítanak. A Bizottság megvizsgálja a tagállamok által számára bejelentett nemzeti rendelkezéseket, eljuttatja a tagállamokhoz azokat a módosításokat, amelyeket az uniós szabályoknak való megfeleléshez szükségesnek ítél, és szükség esetén jelentést nyújt be a költségvetési hatóságnak. 2. A 2. cikk (1) bekezdésének b) pontjában említett uniós saját forrásokat a tagállamok legkésőbb 2018. január 1-jétől a vonatkozó uniós jogszabályoknak megfelelően szedik be, szükség esetén a nemzeti törvényi, rendeleti vagy közigazgatási rendelkezésekkel kiegészítve. E nemzeti rendelkezéseket adott esetben az uniós követelményekhez igazítják. A Bizottság megvizsgálja a tagállamok által számára bejelentett nemzeti rendelkezéseket, eljuttatja a tagállamokhoz azokat a módosításokat, amelyeket az uniós szabályoknak való megfeleléshez szükségesnek ítél, és szükség esetén jelentést nyújt be a költségvetési hatóságnak. 3.2. A tagállamok a 2. cikk (1) bekezdésének a), b), c) és d) pontjában előírt forrásokat a Szerződés 322. cikkének (2) bekezdése szerinti eljárásnak megfelelően elfogadott rendeletekkel összhangban bocsátják a Bizottság rendelkezésére. A 2. cikk (1) bekezdésének b) pontjában előírt forrásokat a Szerződés 322. cikkének (2) bekezdése szerinti eljárásnak megfelelően elfogadott rendelettel összhangban bocsátják a Bizottság rendelkezésére, illetve fizetik be. 9. cikk Végrehajtási intézkedések A Tanács a Szerződés 311. cikkének negyedik bekezdésében meghatározott eljárásnak megfelelően végrehajtási intézkedéseket állapít meg a saját források rendszerének alábbi elemei tekintetében: a) a 2. cikk (1) bekezdésének b) és c) pontjában megállapított saját források adókulcsai említett adókból való részesedés és a 2. cikk (1) bekezdésének d) pontjában megállapított saját forrás lehívási mértéke; b) a referencia-GNI, a GNI módosítására szolgáló rendelkezések és a GNI jelentős változása esetén a kötelezettségvállalási és kifizetési előirányzatok felső korlátainak újraszámítására vonatkozó rendelkezések, a 2. cikk (1) bekezdésének d) pontja és a 3. cikk alkalmazásában; c) a 7. cikkben meghatározott éves költségvetési egyenleg kiszámítására és költségvetési elszámolására vonatkozó eljárás; d) a 2. cikkben említett bevételek ellenőrzéséhez és felügyeletéhez szükséges rendelkezések és eljárások, ideértve az esetleges kiegészítő jelentéstételi követelményeket. 10. cikk Záró és átmeneti rendelkezések 1. A 2007/436/EK, Euratom határozat a (2) bekezdésre is figyelemmel hatályát veszti. A tagállamok pénzügyi hozzájárulásainak a Közösségek saját forrásai által történő pótlásáról szóló 1970. április 21-i tanácsi határozatra[16], a Közösségek saját forrásainak rendszeréről szóló 1985. május 7-i 85/257/EGK, Euratom tanácsi határozatra[17], a Közösségek saját forrásainak rendszeréről szóló 1988. június 24-i 88/376/EGK, Euratom tanácsi határozatra[18], a Közösségek saját forrásainak rendszeréről szóló 1994. október 31-i 94/728/EK, Euratom tanácsi határozatra[19], a Közösségek saját forrásainak rendszeréről szóló 2000. szeptember 29-i 2000/597/EK, Euratom tanácsi határozatra[20] vagy a 2007/436/EK, Euratom határozatra történő bármilyen hivatkozást az e határozatra történő hivatkozásnak kell tekinteni, az e határozat mellékletében található megfelelési táblázatnak megfelelően. 2. A 94/728/EK, Euratom határozat, a 2000/597/EK, Euratom határozat és a 2007/436/EK, Euratom határozat 2., 4. és 5. cikkét valamint 8. cikkének (2) bekezdését a releváns évek tekintetében továbbra is alkalmazni kell a lehívási mértéknek – az egységesen meghatározott, az egyes tagállamok GNP-jének vagy GNI-jének 50–55 %-ára korlátozott – héaalapra történő alkalmazásából keletkező bevételek kiszámítására és kiigazítására, azok rendelkezésre bocsátására, valamint az ellenőrzési eljárásokra, továbbá az Egyesült Királyság számára a költségvetési egyensúlytalanságok miatt engedélyezett éves korrekciók 2012-ig történő kiszámítására. 3. A tagállamok beszedési költség címén továbbra is megtartják a 2. cikk (1) bekezdésének a) pontjában említett azon összegek 10%-át, amelyeket az alkalmazandó uniós szabályokkal összhangban 2001. február 28. előtt kellett volna rendelkezésre bocsátaniuk. A tagállamok beszedési költség címén továbbra is megtartják a 2. cikk (1) bekezdésének a) pontjában említett azon összegek 25 %-át, amelyeket az alkalmazandó uniós szabályokkal összhangban 2001. március 1. és 2014. február 28. között kellett volna rendelkezésre bocsátaniuk. 4. Ezen határozat alkalmazásában minden monetáris összeget euróban, folyó árakon kell kifejezni. 11. cikk Hatálybalépés A tagállamokat a Tanács főtitkára értesíti e határozatról. A tagállamok haladéktalanul értesítik a Tanács főtitkárát az e határozat elfogadására vonatkozó, alkotmányos követelményeiknek megfelelő eljárásaik lezárásáról. E határozat a második bekezdésben említett utolsó értesítés beérkezését követő hónap első napján lép hatályba. Ezt a határozatot 2014. január 1-jétől kell alkalmazni. 12. cikk Közzététel Ezt a határozatot az Európai Unió Hivatalos Lapjában ki kell hirdetni. Kelt Brüsszelben, a Tanács részéről az elnök MELLÉKLET Megfelelési táblázat A 2007/436/EK, Euratom határozat || Ez a határozat 1. cikk || 1. cikk 2. cikk (1) bekezdés a) pont || 2. cikk (1) bekezdés a) pont 2. cikk (1) bekezdés b) pont || - 2. cikk (1) bekezdés c) pont || 2. cikk (1) bekezdés c) pont 2. cikk (2) bekezdés || 2. cikk (2) bekezdés 2. cikk (3) bekezdés || 2. cikk (3) bekezdés 2. cikk (4) bekezdés || - 2. cikk (5) bekezdés || 4. cikk (1) bekezdés 2. cikk (6) bekezdés || 2. cikk (4) bekezdés 2. cikk (7) bekezdés || 3. cikk (1) bekezdés || 3. cikk (1) bekezdés 3. cikk (2) bekezdés || 3. cikk (2) bekezdés 3. cikk (3) bekezdés || - 4. cikk || - 5. cikk (1) bekezdés || 5. cikk (1) bekezdés 5. cikk (2) bekezdés || - 5. cikk (3) bekezdés || - 5. cikk (4) bekezdés || - 6. cikk || 6. cikk 7. cikk || 7. cikk 8. cikk (1) bekezdés || 8. cikk 9. cikk || - 10. cikk (1) bekezdés || 10. cikk (1) bekezdés 10. cikk (2) bekezdés || 10. cikk (2) bekezdés 10. cikk (3) bekezdés || 10. cikk (3) bekezdés 11. cikk || 11. cikk 12. cikk || 12. cikk [1] Lásd COM(2011) 510, COM(2011)511, COM(2011)512 és SEC(2011)876, 2011. június 29. [2] Az eredeti javaslatot kiegészítő szövegrészek félkövér, aláhúzott betűvel vannak szedve. A törölt szövegrészeket áthúzott betűvel jelöljük. [3] Javaslat a pénzügyi tranzakciós adó közös rendszeréről és a 2008/7/EK irányelv módosításáról szóló tanácsi irányelvre, COM(2011) 594, 2011.9.28. [4] Javaslat a pénzügyi tranzakciós adó alapú saját forrás rendelkezésre bocsátásának módszereiről és eljárásáról szóló tanácsi rendeletre, COM(2011) 738, 2011.11.9. [5] Javaslat a hozzáadottérték-adó alapú saját forrás rendelkezésre bocsátásának módszereiről és eljárásáról szóló tanácsi rendeletre, COM(2011) 737, 2011.11.9. [6] Módosított javaslat az Európai Unió saját forrásainak rendszerére vonatkozó végrehajtási intézkedésekről szóló tanácsi rendeletre, COM(2011) 740, 2011.11.9. [7] A vélemény kelte: 2011.6.XX. [8] HL C […], […], […] o. [9] HL C […], […], […] o. [10] COM(2010) 700, 2010.10.19. [11] COM(2010) 162 végleges. [12] HL ….. [13] HL L 163., 2007.6.23., 17. o. [14] HL L […], […], 1. o. [15] HL L 347., 2006.12.11., 1. o. [16] HL L 94., 1970.4.28., 19. o. [17] HL L 128., 1985.5.14., 15. o. [18] HL L 185., 1988.7.15., 24. o. [19] HL L 293., 1994.11.12., 9. o. [20] HL L 253., 2000.10.7., 42. o.